עו"ד מרים דונין הודיעה על כוונתה להקים משרד עורכי דין עצמאי המתמחה בנדל"ן. עו"ד דונין עוזבת לאחר כ-20 שנה את משרד במשרד משה שוב ושות'. המשרד חדש החדש יקרא מרים דונין ושות'.
עו"ד דונין, שניהלה את משרד משה שוב ושות' בשנים האחרונות, היא בעלת ניסיון וותק רבי שנים בתחום עריכת הדין, בדגש על תחום הנדל"ן. בין הלקוחות שבהם טיפלה במשך השנים נמנו רוב בעלי הקרקעות בצפון מערב ת"א (הגוש הקטן), בעלי קרקעות בגוש הגדול בצפון ת"א, תושבי חוץ רבים, קבוצות רכישה וקבלנים.
במשך השנים, עו"ד דונין היתה מעורבת וגם הובילה החלטות משפטיות ופסקי דין בולטים. עו"ד דונין ייצגה את בעלי הקרקעות בגוש הגדול בתביעה מול משרד הביטחון בדרישה לפנות את שדה דב, ניהלה משפטים מול משרד הביטחון בנוגע לפינוי הבסיס הצבאי בגבעת הרדאר, מדרום לפרויקט סי אנד סאן ועוד.
לדברי עו"ד דונין, לאחר שנים של עבודה במשרד המשפחתי, היא החליטה לפתוח משרד נישה עצמאי בתחום הנדל"ן. "אחרי תקופה ארוכה של שפל ישנה התעוררות ושוב רואים את הנדל"ן כהשקעה כדאית ונכונה. הדבר נכון במיוחד למשקיעי חוץ המחפשים הזדמנויות השקעה בארץ. זאת על-רקע החלשות הדולר שהפכה את מחירי הנדל"ן בארץ לאטרקטיביים יותר ועל-רקע התגברות תופעת האנטישמיות, במיוחד באירופה".
משרדה של דונין ימוקם במתחם הבורסה בר"ג.
פולארד: "אולמרט מרחם על אכזרים"